recursal/SuperWikiNEXT-32B huggingface dataset:
Curia in Schleusingen **Schleusingen** oppidum quoddam pulchrum est in Circulo Hildburghausen Thuringiae, in valle Nahe situm. Kalendis Ianuariis 2017 habuit 5391 incolas.

Historia
--------

Anno 1268 gravio Bertoldus V Hennebergensis oppidum cum burgo splendido indicaverat. Immo Castellum Bertoldi (Theodisce: *Bertholdsburg*) signum urbis est, ubi residebant et habitabant graviones de Henneberg-Schleusingen. In cursu temporis reconstructiones plures fiebant secundum genus Gothicum et Renatum. In eo burgo est hodie museum historiae regionalis, lapidum, architecturae castellanae. Inter oppidum est burgum fossae altae erant, quamvis ambo moenibus eisdem protegerentur. Anno 1412 urbi statuta nova donata sunt a gravione Gulielmo de Henneberg-Schleusingen. 

Usque saeculum XIX agricultura maxime valebat, quamquam iam anno 1535 fabrica chartacea quoque necnon molae variae, ergasterium in rebus vitreis et domus confectrix tibialium aderant. Postea advenerunt industriae in rebus electronicis. Inter molas haud sileatur Molendinum Vincentii anno 1300 constructum, in summa molendina respective stationes malleariae quattuordecim in Schleusingen olim exsistebant.

Res aspectabiliores
-------------------

Prorsus mirandus est nucleus urbis antiquus. Opera craticia multa plateam centralem nundinarum circumdant, in qua bellus puteus Sanctae Elisabeth stat. Inter aedificia mentio fiat de sic dicta Schola Germanica et de Domo Freyberg. Mediaevales constructiones plus minusve caducae adhuc sunt ut et Turris strigarum, quae dicitur. In Fano Sancti Ioannis sepulcra gravionum Hennebergensium inveniuntur; ecclesia aspectum suum hodiernum saeculo XVIII nacta est. 

Schola Latina anno 1550 condita mox gradu maiorata est (Landesschule). Anno 1577 gymnasium additum est.

Excursiones
-----------

In via nationali B 247 Sulaham conducenti monumentum unicum totius Thuringiae meridianae est, quod de felici liberatione Napoleonis Bonaparte tyranni personat. Pullulant in regione finitima loca visu digna velut Zona biosphaerica vallis Vessertal, lacus montanus Ratschersee, monticulus Adlersberg, theatrum naturale apud Steinbach-Langenbach. Hieme a nartatoribus petantur loca athleticis hiemalibus dedicata ut Schmiedefeld am Rennsteig sive Masserberg.

Incolae maiors momenti
----------------------

* Ioannes Georgius Lenz, mineralogus et professor Ienensis

Externi nexus
-------------


|  |  |
| --- | --- |
|  | **Vicimedia Communia** plura habent quae ad **Schleusingen** spectant. |

* Situs proprius
Wikidata Schladen
Res apud Vicidata repertae:Schladen: insigneSchladen: insigne
*Civitas*: Germania  
*Locus*: 52°1′10″N 10°32′48″E  
*Zona horaria*: UTC+1, UTC+2  

**Gestio**

*Procuratio superior*: Schladen-Werla  

**Geographia**

*Superficies*: 30.66 chiliometrum quadratum  

**Schladen** est commune Saxoniae Inferioris in Circulo Guelpherbytensi situm. Ad Hornburg ab anno 1928 etiam vici Beuchte, Isingerode atque Wehre pertinuerunt.

Historia
--------

Statio Ferroviaria Schladen
Schladen anno 1154 nomine *Schladheim* primo in actis descriptum est. Postea locus possessio Dioecesis factum est. Anno 1802 per Recessum principalem deputationis imperii ad Borussiam transiit, annis 1807 - 1813 Schladen pars Regni Westphaliae erat. Anno 1815 ad Regnum Hannoveranum translatum est, anno 1866 iterum pars Borussia factum est. Ab anno 1941 ad Rei Publicae Brunsvici translatum et anno 1946 pars Saxoniae Inferioris factum est. Ab anno 1974 sedes administrationis Schladen communis generalis erat. Die 1 Novembris 2013 communia eius in novum commune Schladen-Werla coniuncti sunt.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Schladen** spectant. |

* Pagina oppidi Schladen
* Pagina communis generalis Schladen de oppido Schladen scripta
Schmiedefeld in Thuringia, mense Ianuario 2004
**Schmiedefeld am Rennsteig** vicus est in Circulo Ilm Thuringiae ad semitam Rennsteig situs. Kalendis Ianuariis 2016 ibi 1717 incolae fuerunt. Kalendis ianuariis 2019 pars urbis Sulahae factus est. Oppidum nodum commeatus fuisse constat.

Historia
--------

Vici prima mentio fuit anno 1406 quem fabri silvatici variis locis dispersi condiderant. Apud Montem ferreum magnum (Großer Eisenberg) 908 metra altum metalla multa iam Medio Aevo commercium cum armariis Sulahae incitabant, quod divitias haud paucas afferebat. Sulaha anno 1634 demolita incolae aliter pecuniam facere coacti sunt. Anno 1850 metalla omnino cessabant quiescebanturque. Silvae labores dabant e.g. caesoribus, resinariis, picem coquentibus, molendariis, luminariis, equitariis, instrumentorum musicorum conficientibus, fabris vitreis. Organorum tubulatorum fabricatores Wagner, Schmidt, Müller, Hollandt, Kühn vere illustres facti sunt, vitrea tractatio quoque magni momenti fuit.

Incendio anno 1872 saeviente Schmiedefeld oppidum omnino destructum est. Tantummodo fanum saeculi septimi decimi integrum remansit. Tecta aedificiorum omnium schistis lapidis sunt, quod visum bellum praebet.

Ecclesia Redemptoris

Oeconomia hodie
---------------

Maximi momenti hodie sunt res periegeticae. Iam plus quam saeculum unum non solum athletica hibernalis dominatur, sed refugia repositoria aestate quoque petuntur. Zona biosphaerica in valle Vessertal orbibatis multa pulchra offert. Quotannis cursores in certamine Guts-Muths-Rennsteiglauf (pro Ioanne Christophoro Frederico Gutsmuths nominato) certatum conveniunt. Hieme nartarores campestres permulti hic versantur, sed etiam anabathrum unum nartatores Alpinos indulgentia corrumpit.

Excursiones ad Frauenwald
-------------------------

Statio ferriviaria Rennsteig
Haud procul a Schmiedefeld locus periegeticus Thuringiae verisimiliter antiquissimus Frauenwald situs est, qui anno 1218 ex monasterio *In silva ad Mariam* exortus est. Ibi ecclesia secundum ichnographiam Caroli Friderici Schinkel erecta invenitur, ubi saepe organoedi concentus dant. Inter Frauenwald et stationem ferriviariam Rennsteig reperitur castellum subterraneum olim secretum, quod tempore Rei publicae democraticae Germanicae munere fungebatur et hodie a multis visitatur. Ab statione ferriviaria citata omni septimanae fine tramina Ilmenaviam vehuntur.

Externi nexus
-------------


|  |  |
| --- | --- |
|  | **Vicimedia Communia** plura habent quae ad **Schmiedefeld am Rennsteig** spectant. |

* Situs proprius
**Lucius Pomponius Flaccus** (nescimus, quando natus mortuusve sit) senator Romanus initio primi saeculi post Christum natum fuit. Patria eius Iguvium in Umbria erat. Ante annum 16 legatus in Moesia Gaio Poppaeo Sabino duce erat. Eo Ovidius Naso epistulam ex ponto I 10 misit. Anno 17 consul ordinarius creatus anno 19 legatus Augusti pro praetore Moesiae factus est. Fuit amicus Tiberii, qui eum anno 32 legatum in Syriam misit. Ibi Herodem Agrippam regem futurum sed tum a creditoribus lacessitum, quia eo Romae familiariter usus erat, in fidem suam recepit. Mox tamen cognovit Agrippam qui secum in consilio iudicum sedebat, sententiam Damascenis vendidisse. Ideo amicitiam ei renuntiavit. In provincia sua mortuus est anno 34 aut 35. Frater eius maior Gaius Pomponius Graecinus, consul suffectus anno 16 erat.

Pomponius Flaccus conviva
-------------------------

Plinius de convivio biduo Tiberii et L. Pisonis narrat, post quod Piso officium praefectus Urbi nactus est. Suetonius, idem convivium referens, nomen addit tertii convivae Pomponii Flacci: "Princeps ... cum Pomponio Flacco et L. Pisone noctem continuumque biduum epulando potandoque consumpsit, quorum alteri Syriam provinciam, alteri praefecturam urbis confestim detulit, codicillis quoque iucundissimos et omnium horarum amicos professus." Sed L. Piso non ante annum 36 praefectus Urbi meruit.

Notae
-----

1. ↑  Flavius Iosephus, *Ant. Iud.* XVIII.155-160.
2. ↑  Der Neue Pauly, Stuttgardiae 1999, T. 10, c. 123
3. ↑  Plinius, *Naturalis historia* 14.144-146
4. ↑  Suetonius, *De vita Caesarum* "Tiberius" 42

Nexus externi
-------------

* Lucius Pomponius Flaccus apud virtualreligion.net

|  |  |  |
| --- | --- | --- |
| Antecessores: **Sisenna Statilius Taurus et Lucius Scribonius Libo**  |  **Consul** 17cumGaio Caelio Rufo | Successores: **Tiberius Caesar Augustus III et Germanicus Iulius Caesar II**  |
**Lucius Tettius Iulianus** (nescimus, quando natus mortuusve sit) senator Romanus primo saeculo post Christum natum fuit. Anno 68/69 legatus legionis Legionis VII Claudiae in Moesia provincia et ob Sarmatos victos a Othone imperatore ornamentis consulariis ornatus est[1]. Marcus Apponius Saturninus legatus Augusti pro praetore Moesiae Tettium propter eius ambiguitatem in Othonem necare in animo habebat, sed is ad Vespasianum fugit[2]. Praetura in annum 70 proposita primo a senatu sublata et Decimo Plotio Grypo data[3], deinde propter officia in Vespasianum restituta est. Annis 81 ad usque 82 legatus Legionis III Augustae erat et tum anno 83 consul suffectus creatus est. Anno 88 legatus Augusti pro praetore Moesiae Inferioris victor exercitum Romanum in Decebalum regem Dacorum apud Tapas duxit[4]. Frater eius Gaius Tettius Africanus Cassianus Priscus fuit[5].

Notae
-----

1. ↑  Tacitus, *Historiae*, I 79,5
2. ↑  Tacitus, *Historiae* II 25,2
3. ↑  Tacitus, *Historiae*, IV 39-40
4. ↑  Der Neue Pauly, Stuttgardiae 1999, T. 12/1, c. 203
5. ↑  loco citato, c. 202
**Lucius Pullaienus Gargilius Antiquus** fuit senator Romanus qui ultimis annis Antonini Pii imperantis Thraciae praefuit et circa 162 usque ad consulatum suffectum pervenit. Filius erat Quinti Coredii Galli Gargilii Antiqui qui provinciis Iudaeae et Arabiae praefuit et consulatum suffectum Hadriano imperante gessit.

De cursu honorum
----------------

Prima cursus honorum pars per inscriptionem Perinthi in Thracia repertam nota est. Ita primum fuit XVvir stlitibus iudicandis, deinde tribunus laticlavius legionis III Gallicae in Syria, quaestor candidatus Augusti, tribunus plebis, praetor, curator viae Clodiae Cassiae Ciminae trium Traianarum, legatus legionis I Minerviae, legatus Augustorum pro praetore provinciae Thraciae, postremo consul designatus (ad annum 162 ?). Adhuc legatus Thraciae anno 161 erat, quod plurali "Augustorum" (hoc est Marci Aurelii et Lucii Veri) indicatur. Reliqua ignorantur.

De nummis
---------

Eius nomen in nummis aeneis a senatu Philippopolitanorum percussis legiturː ΗΓΕ(μονος) ΓΑΡΓΙΛΙ ΑΝΤΙΚΟΥ ΦΙΛΙΠΠΟΠΟΛΙΤΩΝ circa imaginem Hebri fluminis in urnam aquam effundentem cubitu reclinantis et ramum altera manu porrigentis. Ex altera parte conspicitur caput laureatum Antonini Pii cum titulis imperatoriisː tum enim moneta illius civitatis exordium cepisse videtur. Hic nummus magni moduli (*pentassarion* erat quod quinque assaria valebat) iam sedecimo saeculo a numismatistis descriptus erat, primum non recte a Sebastiano Erizzo, deinde paene recte ab Adolpho Occone. In aliis Thraciae urbibus quoque nomen illius praetoris legiturː Hadrianopolis, Perinthus, Plotinopolis, Pautalia.

Notae
-----

1. ↑  IGBulg II, 606 Inscriptio Graeca anni 161 Ulpia Nicopoli ad Istrum reperta.
2. ↑  E. Dabrowa, "M. Paccius Silvanus Quintus Coredius Gallus Gargilius Antiquus et son cursus honorum", in *Nunc de Suebis Dicendum est: Studia Archaeologica et Historica Georgii Kolendo ab Amicis et Discipulis Dicata*, Varsoviae, 1995ː 99–102 Gil Gambash and Assaf Yasur-landau, "Governor Of Judea And Syria - A New Dedication From Dor To Gargilius Antiquus", *Zeitschrift Für Papyrologie Und Epigraphik* 205 (2018)ː 158–164
3. ↑  *CIL* 3, 7394
4. ↑  Hoc est "praetore Gargilio Antiquo. Philippopolitanorum".
5. ↑  *Ancient Coins of the Balkan Peninsula* by Nikola Moushmov, 1912.
6. ↑  *Discorso di M. Sebastiano Erizzo sopra le medaglie de gli antichi*, Venetiis, 1568 p.458.
7. ↑  *Impp. Romanorum numismata a Pompeio magno ad Heraclium ed. altera, multis nummorum millibus aucta*.. Augustae Vindelicorum : ad insigne pinus, 1601ː 267 (nova descriptio) et 269 (ex Erizzo) Hic legere potes

Plura legere si cupis
---------------------

* A. Stein, *Römische Reichsbeamte der Provinz Thracia*, Zemaljska Štamparija, 1920. Recensio critica
**Lucius Quinctius T.f. Flamininus** (natus saeculo 3 a.C.n. mortuus anno 170 a.C.n.) fuit vir publicus Romanus.

Gens
----

Frater eius Titus Quinctius Flamininus anno 198 a.C.n. consulatum gessit.

Cursus honorum
--------------

Quinctius anno 213 forsitan augur erat. Anno 201 aedilis curulis fuit et anno 199 praetor. Annis 198 - 194 expeditionibus fratris Titi interfuit. *Legatus pro praetore* classi atque oris maritimis praefuit. Anno 194 a.C.n. exercitum Romanum in patriam reduxit. Anno 192 a.C.n. una cum Gnaeo Domitio L.f. Ahenobarbo consul electus in Gallia Cisalpina certavit. Anno 191 exercitum in Antiochum III coegit et legatus expeditionis interfuit. Anno 184 Cato maior censor eum e senatu expulit moribus eius causa. Anno 170 a.C.n. mortuus est.

Bibliographia
-------------

* Tassilo Schmitt, "Q. Flamininus, L." in *Der Neue Pauly* vol. 10 (Stutgardiae: Metzler, 2001. ISBN 3-476-01480-0) col. 708–709.

Notae
-----

1. ↑  Titus Livius, *Ab urbe condita* XXV 2,2
2. ↑  Titus Livius, op.cit. XXXII 16,2; XXXIII 17,2
3. ↑  Titus Livius, op.cit. XXXIV 50,11
4. ↑  Titus Livius, op.cit. XXXV 21,7-8; 22,3-4; 40,2-4
5. ↑  Titus Livius, op.cit. XXXVI 1,8
6. ↑  Titus Livius, op.cit. XLIII 11,13

|  |  |  |
| --- | --- | --- |
| Antecessores: **Lucius Cornelius L.f. Merula et Quintus Minucius Q.f. Thermus**  |  **Consul** 192 a.C.n.cumGnaeo Domitio L.f. Ahenobarbo | Successores: **Manius Acilius C.f. Glabrio et Publius Cornelius Cn.f. Scipio Nasica**  |
Wikidata Motru
Res apud Vicidata repertae:Motru: insigneMotru: insigne
*Civitas*: Romania  
*Locus*: 44°48′15″N 22°58′10″E  
*Numerus incolarum*: 15 950  
*Zona horaria*: UTC+2, UTC+3  
Situs interretialis  

**Gestio**

*Praefectus*: Costel-Cosmin Morega  
*Procuratio superior*: Gorj  

**Geographia**

*Superficies*: 50.09±0.01 chiliometrum quadratum  

**Tabula aut despectus**

Motru: situsMotru: situs
Situs Motru in circulo Gorj
**Motru** est Romaniae urbs 19.079 incolarum (anno 2011) et pars circuli Gorj. Ad Motru etiam Dealu Pomilor, Horăști, Însurăței, Leurda, Lupoița, Ploștina, Roșiuța et Râpa vici pertinent.

Historia
--------

Motru nomen accepit a flumine eiusdem nominis, quod per urbem fluit. Latine Amutria nominatur. Anno 1966 e compluribus communibus condita est, ut carbo hic reperta produceretur.

Incolae
-------

Anno 2011 hic 19.079 homines habitabant, inter eos 17.780 Dacoromanorum atque 77 Zingari.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Motru** spectant. |

* Pagina officialis

Notae
-----

1. ↑  Institutum Nationale Statistica Romaniae anno 2011
Tabula toreumatica Arcis Insulae, anno 1668 designatae a Sebastiano Le Prestre de Vauban, praestante militari suae aetatis machinatore.
Despectus in Mulberry harbour "B" (27 Octobris 1944).
Ingeniarii militares in Royal Military Artificers in Gibraltaria, 1795.
Fabri Francici in proelio iuxta Berezinam flumen in Ruthenia Alba anno 1812.
**Ingeniaria militaris** est ars, scientia, ususque operum militarium designandorum et aedificandorum ac nexuum transportationis militaris communicationisque militaris tenendorum. Ingeniarii militares etiam logisticas belli gerendi rationis praestant. Hodierna ingeniaria militaris ab ingeniaria civili discrepat. Saeculis vicensimo vicensimoque uno, ingeniaria militaris alias ingeniariae disciplinas comprehendit, inter quas technicae rationes ingeniariae mechanicae et electricae.

Secundum NATO, "ingeniaria militaris est illa agitatio ingeniariorum ad corporea effectionis circumiecta formanda suscepta, elementum vel ministerium neglegens. Ingeniaria militaris subsidium decurrendi et subsidium omnibus viribus datum comprehendit, muneribus ingeniariae militaris non exceptis, sicut vires protegendae, apparatus displosivi exarmandi, circumiecta protegenda, intellegentia militaris colligenda, et investigationes militares efficiendae. Ingeniaria militaris agitationes ab ingeniariis effectas non amplectitur qui vehicula, naves, aeroplana, systemata armorum, et instrumenta tenent, reficiunt, agunt."

### Res cognatae

* Academia militaris
* Historia belli
* Pons militaris
* Munimentum

### Fabri notabiles

* Petrus Carolus L'Enfant
* Hermannus Haupt
* Douglas MacArthur
* Micius
* Sebastianus Le Prestre de Vauban
* Carolus Georgius Gordon
* Eugenius dos Santos
* Thaddeus Kościuszko
* Leonardus Vincius
* Robertus E. Lee
* Vitruvius
* Georgius Washington

Notae
-----

1. ↑  Vel laxe fabri et antiquitate etiam architecti.
2. ↑  "military engineering". Encyclopædia Britannica Inc. 2013 .
3. ↑  Anglice "military engineering is that engineer activity undertaken, regardless of component or service, to shape the physical operating environment. Military engineering incorporates support to maneuver and to the force as a whole, including military engineering functions such as engineer support to force protection, counter-improvised explosive devices, environmental protection, engineer intelligence and military search. Military engineering does not encompass the activities undertaken by those 'engineers' who maintain, repair and operate vehicles, vessels, aircraft, weapon systems and equipment."
4. ↑  NATO publication (1 Aprilis 2008). *MC 0560 "MILITARY COMMITTEE POLICY FOR MILITARY ENGINEERING"*. NATO

Nexus externi
-------------


|  |  |
| --- | --- |
|  | **Vicimedia Communia** plura habent quae ad **ingeniariam militarem** spectant. |

* Ingeniarii Germani.
* NATO Military Engineering Centre of Excellence.

Ars ingeniaria

Ars aërospatialis · Ars chemica · Ars electrica · Ars energiam extrahendi · Ars industrialis · Ars mechanica · Ars ingeniaria civilis · Biotechnologia

*Porta technologiae*
**Plantae** — Tracheophyta

Classis : Magnoliopsida   
Ordo : Myrtales   
Familia : Melastomataceae   
Genus : Melastomastrum   
Species : *M. capitatum*   
Melastomastrum capitatum   
(Vahl) A.Fern. & R.Fern.  
Synonyma
*Melastomastrum capitatum* var. *silvaticum* Jacq.-Fel.  
*Melastoma capitatum* Vahl

***Melastomastrum capitatum*** (binomen post Martino Vahl ab Abílio et Rosette Fernandes statutum) est species plantarum familiae Melastomatacearum in Africa tropicali endemica. Folia ab hominibus stomacho dolentibus atque etiam a *Panibus troglodytis* morbo afflictis glutiuntur.

Notae
-----

1. ↑  Huffman et Wrangham (1994)

Bibliographia
-------------

* Michael A. Huffman, Richard W. Wrangham, "Diversity of Medicinal Plant Use by Chimpanzees in the Wild" in Richard W. Wrangham et al. edd. *Chimpanzee Cultures* (Cantabrigiae Massachusettensium: Harvard University Press, 1994) pp. 129-148

Nexus externi
-------------

|  |  |
| --- | --- |
|  | **Situs scientifici:** Tropicos • Plant List • NCBI • Biodiversity • Encyclopedia of Life • Plant Name Index • Plantes d'Afrique |
Wikidata Elze
Res apud Vicidata repertae:Elze: insigneElze: insigne
*Civitas*: Germania  
*Locus*: 52°7′0″N 9°44′0″E  
*Numerus incolarum*: 8 973  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Circulus Hildesiensis  

**Geographia**

*Superficies*: 47.81 chiliometrum quadratum  
*Territoria finitima*: Nordstemmen, Eime  

**Tabula aut despectus**

Elze: situsElze: situs
**Elze** est oppidum Saxoniae Inferioris in Circulo Hildesiensi, stationis ferriviariae praepositus olim Ioachimus Gießner.

Historia
--------

Elze tempore Caroli Magni Aulica Caesaris nominabatur, quod nomen postea in *Elze* mutatum est. Fuit tum sedes episcopi, quae anno 815 ab imperatore Ludovico Pio in urbem Hildesiam translata est. Patrocinium Petrus et Paulus sancti habuerunt, qui adhuc in sigillo oppidi demonstrantur. Die 18 Novembris 1824 maxima oppidi pars incendio deleta est. Anno 1974, sex vici minores in Elze oppidum rite adiuncti sunt.

Nexus externi
-------------

|  |  |
| --- | --- |
|  | **Situs geographici et historici:** *Locus*: 52°7′0″N 9°44′0″E • *OpenStreetMap* • *GeoNames* • "03254014" apud *Statistik-Portal* |
**Dies Veneris** (-ei ~, *c.*) est dies hebdomadis quae inter diem Iovis et diem Saturni est.

In Christianismo
----------------

In cultu Christiano, dies Veneris **feria sexta** appellatur, aliquando **feria VI** scripta.

In astrologia
-------------

Dies Veneris in astrologia cum Venere planeta arte conectitur, ♀ signo illius planetae designata. Dies Veneris etiam cum Libra et Tauro signis astrologicis consociatur.

In cultura hodierna
-------------------

Ex anno 2018, diebus Veneris habentur Dies Veneris pro posteritate, manifestationes hominum doctrinae studiosorum qui caeli statum emendare malunt.

Nexus interni
-------------

* Dies Passionis Domini
* Venus (dea)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Dies Veneris** spectant. |

Dies hebdomadis: series paginarum brevium

|  |  |
| --- | --- |
|  |  |
| dies Solis seu dies Domini · dies Lunae · dies Martis · dies Mercurii · dies Iovis · dies Veneris · dies Saturni
*Mensura temporis* |
|  |
Wikidata Institutum Nationale Linguarum Orientalium (Lutetia)
Res apud Vicidata repertae:Institutum Nationale Linguarum Orientalium (Lutetia): logotypusInstitutum Nationale Linguarum Orientalium (Lutetia): logotypus
universitas, studium maius, editrix aperta  
*Civitas*: Francia  
*Locus*: 48°49′39″N 2°22′35″E  
*Situs*: Lutetia
**Rectio**

*Rector*: Jean-François Huchet  
Situs interretialis  
*Praetorium*: Lutetia, Lutetia;
**Origo**

*Conditor*: Ioannes Baptista Colbert  
*Inceptio*: 1669, 1971, 1795, 1914  

**Tabula aut despectus**

Institutum Nationale Linguarum Orientalium (Lutetia): imagoInstitutum Nationale Linguarum Orientalium (Lutetia): imago
**Institutum Nationale Linguarum Orientalium**, vulgo *Institut national des langues et civilisations orientales* vel *INALCO*, est universitas Francica, praecipue linguis culturisque mundi docendis dicata. Linguis Europae Mediae, Africae, Asiae, Americae, et Oceaniae studet.

*Langues O* nomen generationibus datum est ab alumnis Scholae Praecipuae, tum Regiae, tum Imperialis, tum Nationalis, in linguis orientalibus Parisiensi, quae nomen hodiernum assumpsit anno 1971. Inter quos multi magistri sunt, inquisitores, linguistae, legati.

Nexus externi
-------------

* Situs proprius
Praesidium Instituti Publici Cinematographiae Omnirussici Gerasimoviani (2008).
**Institutum Publicum Cinematographiae Omnirussicum Gerasimovianum** (Russice Всероссийский государственный институт кинематографии имени С. А. Герасимова, tr. *Vserossijskij gosudarstvennyj institut kinematografii imeni S. A. Gerasimova*, unde abbreviatio ВГИК, tr. *VGIK*) est institutum studiorum, Moscuae situm, ubi cinematographiae, televisionis, atque aliarum artium propinquarum periti educantur.

Historia
--------

Anno 1919 Moscuae condita est schola cinematographiae, anno 1934 Institutum Publicum Cinematographiae Omnius Unionis (Всесоюзный государственный институт кинематографии, tr. *Vsesojuznyj gosudarstvennyj institut kinematografii*, breve ВГИК, tr. *VGIK*) facta. Ab anno 1986 in honorem Sergii Gerasimov nominatur, ab anno 1992 instar Institutum "Omnius Unionis" Institutum "Omnirussicum" renominatum. Anno 2008 universitas factum, mense autem Maio 2015 denuo nomen instituti accepit.

Alumni noti
-----------

* Sergius Bondarčuk
* Stanislaus Govoruchin
* Leonidas Kuravlëv
* Nicetas Michalkov
* Alexander Mitta
* Basilius Šukšin

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Institutum Publicum Cinematographiae Omnirussicum Gerasimovianum** spectant. |

* Situs interretialis Instituti Publici Cinematographiae Omnirussici Gerasimoviani
Globus plasmatis nonnullas ex multiplicioribus plasmatis rebus exhibet, inter quas Filamentatio fluxus electrici, ubi colores sunt eventus relaxationis electronum in statibus excitatis ad status altioris energiae postquam cum iontibus iterum mixti sunt. Hae rationes lucem emittunt in spectro quod est proprietas excitationis gasii.
**Plasma** ('-tis, *n*) (a Graeco πλάσμα 'figmentum') in physica et chemia est status rerum corporearum gasii similis, in quo certus particularum numerus iontizatur, primum ab Irving Langmuir anno 1932 inventus. Calefacere gasium moleculas vel atomos iontizare potest, imminuedo aut augendo numerum electronum in eis conservatum; quod ergo in plasma commutatur, cui sunt particulae electricae: positiva ionta et negativa electrona vel ionta. Iontizatio aliis rationibus quoque induci potest, sicut campus electromagneticus fortis cui instrumentum lasericum vel generator microundarum? adhibetur, cum dissociatione? vinculorum molecularium, si adsunt.

Nexus interni
-------------

* Canalis plasmaticus
* Corpus sanctum
* Diffusio
* Diffusio ambipolaris
* Fluidum
* Magnetohydrodynamica
* Nicolaus Tesla
* *Nitriding plasmaticum*
* Parametra plasmatica
* Physica plasmatica
* Plasma quarcum-gluon
* Plasma sanguineum
* Praemium Hannes Alfvén
* Stella neutronica
* Ventus solaris

Notae
-----

1. 1 2  Ebbe Vilborg, *Norstedts svensk-latinska ordbok*, editio secunda, 2009.
2. ↑  Luo, Q.-Z.; D'Angelo, N.; Merlino, R. L. (1998). *Shock formation in a negative ion plasma*. **5**. Department of Physics and Astronomy .

Nexus externi
-------------


|  |  |
| --- | --- |
|  | **Vicimedia Communia** plura habent quae ad **plasma** spectant. |

Status materiae

Fluidum · Gas · Plasma · Condensatum Bose-Einstein · Aerosol

Liquidum · Colloide · Emulsio · Microemulsio · Spuma · Sol · Superfluidum

Crystallum liquidum · Status isotropicus · Status nematicus · Status smecticus · Status chiralis · Status columnaris

Solidum · Crystallum · Supersolidum · Vitrum · Plasticum · Gelatum · Spuma solida

Magnes · Ferromagnes · Paramagnes · Diamagnes · Vitrum turbinum

Gellium · Insulatrum · Conductrum · Semiconductrum · Superconductrum
-2 *Latinitas huius rei dubia est. Corrige si potes. Vide {{latinitas}}.*

Folia *Metroxyli sagu* in Nova Guinea.
**Sagum** (de Malaico *sagu* 'palma sagi'; vulgo: *sago*) est faeculae (impensum granulare et amulosum quod in re coquinaria usurpatur) genus, tapiocae simile, et in eundem finem adhibitum.

Sagum est medulla in caulibus aliquarum plantae speciei *Metroxyli sagu* reposita, quae ut farina fiat obtrita, diligenturque (ut venena innata educantur) elota, siccatur, et coquitur. Praesertim in partibus Novae Guineae et in Moluccis insulis comeditur.

Sagum, vapore coctum, potest quasi bellaria adhiberi, concisa et contrita quasi amulum vel farina.

Notae
-----

1. ↑  
	* 1589: Maffeii *Historiae Indicae*, p. 120: "Medulla quarundam arborum victitant: sagum vocatur. Ea lente purgata, et testaceis incocta formis, non solum in quotidiana alimenta, verum etiam in usum nautici panis egregie sufficit. Et ex eiusdem plantae ramis, artifici manu concisis, levandae siti, mirifico sapore simul et salubritate candidus liquor exsudat, quem vulgo tuacam appellant."
Wikidata Praefectura Cucesii
Res apud Vicidata repertae:Praefectura Cucesii: insignePraefectura Cucesii: insignePraefectura Cucesii: vexillumPraefectura Cucesii: vexillum
praefectura  
*Civitas*: Albania  
*Locus*: 42°10′0″N 20°20′0″E  
Situs interretialis
**Fines**

*Procuratio superior*: Albania  

**Forma**

*Area*: 2 374.0 chiliometrum quadratum  
*Caput*: Kukës  
*Subdivisiones*: Has District, Kukës District, Tropojë District
**Vita**

*Incolae*: 85 292  
*Zona horaria*: UTC+1  

**Tabula aut despectus**

Praefectura Cucesii: situsPraefectura Cucesii: situs
**Praefectura Cucesii** (Albanice: *Qarku i Kukësit*) est una praefecturarum duodecim Albaniae. Urbs capitalis est Cucesium.

Geographia politica
-------------------

### Municipia praefecturae

Haec municipia ad praefecturam pertinent:

* **Cucesium** (*Kukës*)
* Hasium (*Has*)
* Valebona (*Tropojë*).

Notae
-----

Nexus externi
-------------

|  |  |
| --- | --- |
|  | **Situs geographici et historici:** *Locus*: 42°10′0″N 20°20′0″E • *OpenStreetMap* • *GeoNames* |


|  |  |
| --- | --- |
|  | **Vicimedia Communia** plura habent quae ad **Praefecturam Cucesii** spectant. |

Praefecturae Albaniae

|  |  |
| --- | --- |
|  |  |
| Antipatrea · Argyrocastrum · Aulon · Coryza · Cucesium · Deborus · Dyrrhachium · Neocastrum · Fier · Lissus · Scodra · Tyrana |
|  |
Wikidata Umaru Musa Yar'Adua
Res apud Vicidata repertae:Umaru Musa Yar'Adua: imagoUmaru Musa Yar'Adua: imago
*Nativitas*: 16 Augusti 1951; Casena  
*Obitus*: 5 Maii 2010; Nigerian Presidential Complex  
*Patria*: Nigeria  

**Officium**

*Officium*: President of Nigeria, Governor of Katsina State  
*Munus*: politicus, professor, conductor  

**Consociatio**

*Factio*: Peoples Democratic Party  
*Religio*: Islamus
**Familia**

*Genitores*: Musa Yar'Adua;   
*Coniunx*: Turai Yar'Adua  

**Memoria**

*Sepultura*: Katsina State  

**Umaru Musa Yar'Adua** (Casenae natus die 16 Augusti 1951; Abuja in urbe die 5 Maii 2010 mortuus) fuit politicus Nigeriae.

Filius politici Musa Yar'Adua, e familia nobili populi Fulani et emiratus Katsinensis ortus, titulum thesaurarii (*matawalle*) huius emiratus post patrem gessit. Alumnus fuit universitatis Nigeriae septentrionalis Zaria in urbe. Gubernator provinciae Katsinensis nativae a die 29 Maii 1999 usque ad 28 Maii 2007 meruit, quo die, comitiis nationalibus victor, praeses Nigeriae omnis creatus est. Quo officio usque ad mortem, die 5 Maii 2010 obitam, functus est.

Notae
-----

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Umaru Musa Yar'Adua** spectant (Umaru Musa Yar'Adua, Umaru Yar'Adua). |

* Jare Ilelaboye, "Celebration Galore as Yaradua is Installed Mutawallen Katsina" (4 Iulii 2002) apud *This Day Online*

  

Praesides Nigeriae

|  |  |
| --- | --- |
|  |  |
| Nnamdi Azikiwe 1963 • Johnson Aguiyi-Ironsi 1966 • Iacobus Gowon 1966 • Murtala Mohammed 1975 • Olusegun Obasanjo 1976 • Shehu Shagari 1979 • Mahometus Buhari 1983 • Abrahamus Babangida 1985 • Ernestus Shonekan 1993 • Sani Abacha 1993 • Abdulsalami Abubakar 1998 • Olusegun Obasanjo 1999 • Umaru Musa Yar'Adua 2007 • Goodluck Jonathan 2010 • Mahometus Buhari 2015
*Opus geopoliticum • Duces civitatum Africanarum hodiernarum**Capsae cognatae:* Ministri a rebus externis • a rebus internis • a vectigalibus |
|  |
Solis ortus ex Umidis Wakodahatchee visus.
Iter ligneum et casa contemplationis.
**Umida Wakodahatchee** (Anglice *Wakodahatchee Wetlands*) est vivarium in Litore Delray? Floridae situm. Vivarium ex 200 000 metrorum quadratorum (50 agros) terrae vacuae creatum est, et in umida oblectamenti populo aperta commutata est, cum itinere ligneo tres partes mille passuum longo, quod inter stagna aquae apertae transit, etiam inter paludes emergentis, pluteos humiles, insulasque fruticibus et *snags* ut aves nidos faciant praeditas. Itineri ligneo sunt signa quae locos interpretantur et casae contemplationis scamnis praeditae. Omnis situs est pars sectionis meridianae Magni Floridiani Tramitis Aviantis, et multas offert opportunitates avium in earum habitationibus naturalibus spectatarum offert.

Recuperatio aquae
-----------------

Quotidie aedificium recuperationis aquae Regionis Meridianae Partis Utilitatum Aquae Comitatus Litoris Palmensis circa 2 000 000 gallones? aquae bene emendatae in Umida Wakodahatchee haurit.

Flora et fauna
--------------

Plantae intra vivarium inventae sunt *Sabal,* *Quercus virginiana* (quercus sempervirens), *Pontederia,* quaedam Lemnoideae (vel Lemnaceae), *Schoeneoplectus californicus,* et multae aliae. 

Plus quam 151 species avium intra vivarium observatae sunt, inter quas insigniter sunt *Podilymbus podiceps,* *Egretta thula,* et *Aix sponsa.* In vivario etiam habitant testudines, *alligatores,* anura, lutrinae, et *Procyon lotor.*

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Umida Wakodahatchee** spectant. |

* Pagina publica apud situm www.pbcwater.com
Wikidata Petrus Todorovskij
Res apud Vicidata repertae:Petrus Todorovskij: imagoPetrus Todorovskij: imago
*Nativitas*: 26 Augusti 1925; Bobrynets  
*Obitus*: 24 Maii 2013; Moscua  
*Patria*: Unio Sovietica, Russia  

**Officium**

*Munus*: scriptor scaenicus, musicographus, Dispositor cinematographicus, actor, camera operator, compositor musicae pellicularum, guitaristus, cinematographer  
*Patronus*: Top Courses for Scriptwriters and Film Directors
**Consociatio**

*Factio*: Factio Communistica Unionis Sovieticae  

**Familia**

*Coniunx*: Nadezhda Cherednichenko  
*Proles*: Valery Todorovsky  

**Memoria**

*Laurae*: People's Artist of the RSFSR, Zhukov Medal, Medal "For the Victory over Germany in the Great Patriotic War 1941–1945", Order of the Patriotic War 1st class, Order of the Patriotic War 2nd class, Order "For Merit to the Fatherland" II class, Order "For Merit to the Fatherland" III class, Order "For Merit to the Fatherland" IV class, Order of the Red Banner of Labour, Ordo ''Signum honoris'', Medal "For the Liberation of Warsaw", Medal "For the Capture of Berlin", Jubilee Medal "50 Years of Victory in the Great Patriotic War 1941–1945", Jubilee Medal "60 Years of Victory in the Great Patriotic War 1941–1945", Jubilee Medal "65 Years of Victory in the Great Patriotic War 1941–1945", Honored Art Worker of Ukraine, Medal "Veteran of Labour", Order of the Patriotic War, Jubilee Medal "Twenty Years of Victory in the Great Patriotic War 1941–1945", Jubilee Medal "Thirty Years of Victory in the Great Patriotic War 1941–1945", Jubilee Medal "Forty Years of Victory in the Great Patriotic War 1941–1945", Jubilee Medal "30 Years of the Soviet Army and Navy", Jubilee Medal "50 Years of the Armed Forces of the USSR", Jubilee Medal "60 Years of the Armed Forces of the USSR", Jubilee Medal "70 Years of the Armed Forces of the USSR", State Prize of the Russian Federation, People's Artist of Ukraine, Honored Art Worker of the USSR, Nika Award, Q15696361  
*Sepultura*: Sepulcretum Novodevicense  

**Petrus Euphemii filius Todorovskij** (Russice Пётр Ефимович Тодоровский, tr. *Pëtr Efimovič Todorovskij*; natus familia Iudaeica die 26 Augusti 1925 in urbe *Bobrynec'*  Ucrainicae RSS Unionis Sovieticae, mortuus die 24 Maii 2013 Moscuae), particeps Belli Magni Patrii, fuit moderator atque scriptor cinematographicus, etiam musicae compositor et actor Sovieticus ac Russicus, titulo Artificis Popularis RSFSR, Praemio Publico Foederationis Russicae nonnullisque aliis signis laudis ornatus.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Petrum Todorovskij** spectant. |

|  |  |
| --- | --- |
|  | **Lexica biographica:**  • Большая российская энциклопедия • Deutsche Biographie |

* Biographia Petri Todorovskij **(Russice)**
Wikidata Petrus Vidal
Res apud Vicidata repertae:Petrus Vidal: imagoPetrus Vidal: imago
*Nativitas*: 1175; Tolosa  
*Obitus*: 1205; Tolosa  
*Patria*: Francia  

**Officium**

*Munus*: trobator, poëta, musicographus  

**Petrus Vidal**, qui saeculo XII floruit, fuit trobator Tolosanus. Temporibus comitis Raimundi V aulam Tolosanam, temporibus Barrali vicecomitis aulam Massiliensem frequentavit, ibique mulierem Barrali, Alasaciam Porcelletam, amavit. Traditiones de vita Petri Vidalis huic amicitiae attribuunt historiam basii rapti cui in nonnullis carminibus allusit:

> Be.m bat Amors ab las vergas qu’ieu cuelh;  
> Quar una vetz en son reial capduelh  
> L’emblei un bais don tant fort me sove –  
> Ai! tan mal trai qui so qu’ama no ve!– Petrus Vidal, *18.13-16**Amor bene me verberat cum virgis quas colligo. Olim enim in palatio eius basium rapui cuius taliter memini – O! ita male vivit qui quod amat non vidit!*

Per alias regiones multas vagavit, inter quas Hispaniam, Italiam, Hungariam. In insula Cypro, ut dicitur, in matrimonium duxit puellam quandam quae se principissam Byzantinam finxit. Famam eius celebravit Petrarca in *Triumpho amoris*.

Notae
-----

1. ↑  Cf. Domnicella Cypri

Bibliographia
-------------

* Joseph Anglade, *Les troubadours de Toulouse* (Tolosae: Privat, 1928) pp. 14-20, 33-56
* J. Boutière, A.-H. Schutz, edd. *Biographies des troubadours* (Lutetiae: Nizet, 1964)
Wikidata Petrus Stojanov
Res apud Vicidata repertae:Petrus Stojanov: imagoPetrus Stojanov: imago
*Nativitas*: 25 Maii 1952; Philippopolis, Stenemachos  
*Patria*: Bulgaria  

**Officium**

*Officium*: President of Bulgaria, member of the Bulgarian National Assembly  
*Munus*: politicus, Causidicus, iuris peritus  

**Consociatio**

*Factio*: Union of Democratic Forces  

**Memoria**

*Laurae*: Ordo Stellae Dacoromaniae, Ordo Elephantis, Grand Star of the Decoration for Services to the Republic of Austria, Collar of the Spanish Order of the Civil Merit, Grand Cross of the Order of the White Double Cross‎  

Petrus Stojanov
**Petrus Stephani f. Stojanov** (Bulgarice *Петър Стефанов Стоянов*, natus die 25 Maii 1952 Philippopolis) rerum politicarum peritus Bulgaricus est.

Iuventus et munus
-----------------

Postquam scholam Patriarchae Euthymii in Philippopoli finivit, Stojanov in Universitate Serdicensi ad usque 1977 iurisprudentiae studebat. Annis 1978 - 1992 in urbe patria causidicus operam dedit.

Cursus honorum
--------------

Postquam dictatura Communistarum in Bulgaria abolita est, Stojanov sodalis factionis Catervae Opium Democraticarum factus ab anno 1992 administer vicarius iustitiae in consilio ministrorum Philippi Dimitrov. Anno 1994 legatus ad parlamentum Bulgariae lectus est. Anno 1996 electionem Praesidis Bulgariae vicit et die 22 Ianuarii 1997 magistratum iniit. Die 22 Ianuarii 2002, postquam electionem contra Georgium Părvanov perdidit, magistratum exiit et e vita publica se recessit. Sed anno 2005 iterum legatus ad parlamentum electus est. Anno 2007 frustra mandatum ad Parlamentum Europaeum petivit.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Petrum Stojanov** spectant. |

* Pagina personalis Petri Stojanov

Praesides Bulgariae

|  |  |
| --- | --- |
|  |  |
| Basilius Kolarov 1946 • Minčo Nejčev 1947 • Georgius Damjanov 1950 • Demetrius Ganev 1958 • Georgius Trajkov 1964 • Theodorus Živkov 1971 • Petrus Mladenov 1989 • Stanislaus Todorov 1990 • Nicolaus Todorov 1990 • Želju Želev 1990 • Petrus Stojanov 1997 • Georgius Părvanov 2002 • Rosen Plevneliev 2012 • Rumen Radev 2017
Васил Коларов • Минчо Нейчев • Георги Дамянов • Димитър Ганев • Георги Трайков • Тодор Живков • Петър Младенов • Станко Тодоров • Николай Тодоров • Желю Желев • Петър Стоянов • Георги Първанов • Росен Плевнелиев • Румен Радев
*Opus geopoliticum • Porta Unionis Europaeae • Duces civitatum Europaearum hodiernarum • Index regum praesidumque Bulgariae**Capsae cognatae:* Duces civitatum Unionis Europaeae • Primi ministri Bulgariae |
|  |
Wikidata Acapulcum
Res apud Vicidata repertae:Acapulcum: insigneAcapulcum: insigne
*Civitas*: Mexicum  
*Locus*: 16°51′46″N 99°53′13″W, 16°51′48″N 99°53′24″W  
*Numerus incolarum*: 673 478  
*Zona horaria*: UTC−6  
Situs interretialis  
*Nomen officiale*: Acapulco de Juárez
**Gestio**

*Procuratio superior*: Guerrero  

**Geographia**

*Superficies*: 1 880.6 chiliometrum quadratum  

**Coniunctiones urbium**

*Urbes gemellae*: Atami, Beverly Hills, Riadum, Canua, Onjuku, Teocaltiche, Santa Marta, Ordizia, Panaji, McAllen, Hạ Long, Huamantla, Boca del Río, Veracruz, Puerto Quetzal, Sosúa, Bandar Torkaman, Manta, Manila, Bacua, Ialta, Cuernavaca, Larnaca Municipality, Eilat, Nassau, Sendaium  

Despectus in Sinum Sanctae Luciae ex summa Palma Sola.
Magnae insulae et condominia decennia 199 et 200 aedificata sunt.
**Acapulcum,** vel **Portus Aquae Pulchrae,** rite post 1885 *Acapulco de Juárez*, est urbs, municipium et maior portus marinus in civitate Guerrero in Pacifico Mexici litore, 300 chiliometra ad meridio-occidentem Mexicopolis sita. Acapulcum in sinu alto et hemicyclico iacet, portus post primo Mexici aevum coloniale conditus. Id est portus navium et *cruising lines* quae inter Panamam et Franciscopolem Californiae Civitatum Foederatarum navigant. Urbs est maxima in civitate, Chilpancingo capite civitatis multo maior, et adeo maxima urbs litoralis balneariis in Mexico praedita.

Constat Acapulcum esse in veterrimis notissimisque devertendi locis litoralibus Mexici. Annis 1950 magnus locus recreationis luminum et milionariorum Ruscisilvanorum factus est.

 
Nomen *Acapulcum* ex locutione Navatlaco *Aca-pol-co* deducitur, quae 'Ad harundines magnas' vel fortasse 'Ad harundines confractas' significat. Verba *de Juárez* nomini publico anno 1885 addita sunt, ex Benedicto Juárez, superiore Praeside Mexici appellata. Sigillum urbanum confractas monstrat harundines vel calamos.

 
La Quebrada.

Educatio
--------

* Universitas Autonoma Guerrerensis

### Societas

* Acapulco FC

Notae
-----

1. ↑  Planta *Salpianthus arenarius* "Habitat in arenosis maritimis maris Pacifici ad Acapulcum" (), et planta *Bignonia aesculifolia* "Crescit in convalli calidissima Mexicana, juxta ripam Pappagalli, Acapulcum inter et Mescalam, alt. 100 hex. Floret Februario" ().
2. ↑  "ACAPULCUM, or Portus Aquae Pulchrae, the port of Acapulco in Mexico," *A Gazetteer of the World, or Dictionary of Geographical Knowledge,* vol. 7 (Londinii et Dublinii: Royal Geographical Society, 1856), appendix, p. 661.
3. 1 2  "Enciclopedia de los Municipios de México Estado de Guerrero Acapulco de Juárez". Mexico: INAFED
4. ↑  "History of API Acapulco". Acapulco, Guerrero accessdate=January 10, 2010: Administracion Portuaria Integral
5. ↑  "INEGI Census 2005"
6. ↑  "History for Acapulco". Niles’ Guides
7. ↑  Robelo, Cecelio A. (1912). *Diccionario de Aztequismos*. Mexico: Imp. del Museo N. de Arquelogía, Historia y Etnología. pp. 43–44

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Acapulcum** spectant. |

* Urbanus situs publicus
* "Acapulco Then and Now," apud *Life* (photographemata)
-2 *Latinitas huius rei dubia est. Corrige si potes. Vide {{latinitas}}.*

*Vide etiam paginam discretivam:* Proserpina (discretiva)

In hac tabula raptum Proserpinae pinxit Lucas Giordano pictor Neapolitanus circa annum 1685
**Proserpina** in mythologia Romana est Romana veris dea et inferorum regina, filia Cereris Iovisque et coniunx Plutonis, qui eius desiderio commotus rapuit puellam in Sicilia non procul a monte Aetna in agello flores carpentem. Terram enim aperuit et puellam abduxit. Ceres filiam ubique terrarum quaesivit neque vero invenire potuit, quamobrem agri fruges non ferebant, dum Ceres dea agrorum delicias suas amissas lugebat. Ideo Proserpina Iovis iussu ad matrem tandem revertit, quae tamen, cum a Plutone retenta mali Punici semina quaedam consumpserit, altera anni parte utique in Orco manere debet. Proserpina redita, dea fontis facta est.

Quae fabula apud auctores varios tradita est, quorum praecipui sunt Ovidius in *Metamorphoseon* libro quinto, versibus 341 ad 571, et in Fastorum libro quarto, versibus 393 ad 620, et Claudiani carmine quod *De raptu Proserpinae* inscriptum est.

Notae
-----

1. ↑  Confer Persephonen in mythologia Graeca.
2. ↑  Proserpina ex origine est dea frumenti, Ceris similis.
Maria Sanctissima coronata Regina. Opus Caroli Crivelli anno 1493 in Pinacotheca Brera, Mediolani.
***Ave Regina Coelorum*** vel ***Ave Regina Caelorum*** est hymnus Virgini Mariae dicatus. Haec prex in liturgia horarum ecclesiae catholicae saepe post completorium inter Quadragesimam recitatur.

Textus
------

Verba huius precis sunt:

Ave Regina caelorum,
Ave Domina Angelorum,
Salve radix, salve porta,
Ex qua mundo lux est orta.
Gaude Virgo gloriosa,
Super omnes speciosa:
Vale, o valde decora,
Et pro nobis Christum exora.

Nexus externi
-------------

* De hymno in pagina "Precum Latinarum"
* De hymno in *The Catholic Encyclopedia: an international work of reference* (Novi Eboraci: Appleton, 1907–1914) **(Anglice)**

Hymni et preces Christianae

Adeste Fideles · Adoro te devote · Ad regias Agni dapes · Aeterne Rex Altissime · Agnus Dei · Alma nox · Alma Redemptoris Mater · Alto ex Olympi vertice · Amazing Grace · Angele Dei · Angelus Domini · Anima christi · A solis ortus cardine · Audi benigne Conditor · Aurora, solis nuntia · Ave Maria · Ave maris stella · Ave Regina Coelorum · Ave verum corpus · Beata nobis gaudia · Beate Pastor Petre · Benedictus · Benedictus es Domine Deus · Caelestis agni · Caelestis aulae nuntius · Caelestis urbs Jerusalem · Caelitum Joseph decus · Christe sanctorum · Confiteor · Cor arca · Conditor alme siderum · Credo · Crudeles Herodes Deum · Custodes · Decora lux aeternitatis · Deus tuorum militum · Domare cordis impetus · Genuit puerpera regem · Gloria in excelsis · Gloria Patri · Kyrie · Lauda Sion · Litaniae Lauretanae · Litaniae Sanctorum · Litaniae Iesu Christi Sacerdotis et Victimae · Magnificat · Memorare · Nunc dimittis · Nunc Sancte nobis Spiritus · O Sanctissima · Pange Lingua · Pater noster · Quem pastores laudavere · Regina Caeli · Requiem · Salve Regina · Sanctus · Signore delle cime · Signum Crucis · Stabat Mater · Sub tuum praesidium · Symbolum Apostolorum · Symbolum Nicaenum Constantinopolitanum · Symbolum Quicumque · Tantum ergo · Te Deum · Tota Pulchra Es · Veni Creator Spiritus · Veni Redemptor Gentium · Veni Sancte Spiritus · Vexilla Regis  

**Ordines orationum**  

Rosarium



|  |  |
| --- | --- |
|  | Vide **Ave Regina Coelorum** apud **Vicifontem**. |
| Chromosomatis 9 margo lectoria aperta 72*C9orf72* |
| --- |
| Alia nomina | C9orf72, ALSFTD, FTDALS, FTDALS1, DENNL72, *C9orf72-SMCR8 complex subunit* |
| **Locus geni (homo)** |
| Chromosomate 9 locatum |
| **Chromosoma** | 9 (humanum) |
| Locus | 9q21.2 (homo)
 |
| Fontes externae | OMIM: 614260 |

**Chromosomatis 9 margo lectoria aperta 72** sive **C9orf72** est proteinum cuius genum in hominibus in chromosomate 9 locatum est. Invenitur in neuronibus, et in cytoplasmatibus eorum et terminis praesynapticis. Hodie C9orf72 nexus geneticus morborum ut dementiae frontotemporalis seu sclerosis lateralis amyotrophicae putatur.

Margo lectoria aperta
---------------------

 Pagina principalis est: Margo lectoria aperta 
Sequentiae triplicium nucleotidorum triplicibus modis legi possunt, ut ii colores tres indicant.
In biologia moleculari quaeque *margo lectoria* modum tribus enim ex modis nucleotida, lectis in gregibus ex nucleotidis tribus (Anglice: *triplet*), legendi (directione 5′→3′) describit. Margo lectoria *aperta* marginem *de facto* legi posse significat, quia margini istae signa initialia (de consuetudine exemplum AUG) insunt, ut signa terminalia.

C9orf72 et morbi neurodegenerativi
----------------------------------

Iam anno 2002 quaedam cohaerentia inter duos morbos neurodegnerativos, dementiam frontotemporalis enim et sclerosem lateralem amyotrophicam, animadversa est. Expansio genetica intra regionem proteini C9orf72 *non* lectam sequentiae sex nucleotidorum hos morbos efficere potest.

### Dementia frontotemporalis

 Pagina principalis est: Dementia frontotemporalis 
*Degeneratio frontotemporalis*, DFT, est una ex pluribus causis dementias, sed non raro dementiarum ante senectutem (45-64 annos natum), nomine *dementia frontotemporalis*.

### Sclerosis lateralis amyotrophica

 Pagina principalis est: Sclerosis lateralis amyotrophica

Notae
-----

1. ↑  Fong J. C. Karydas A. M. Goldman J. S. (2012). "Genetic counseling for FTD/ALS caused by the C9ORF72 hexanucleotide expansion". *Alzheimer's research and therapy* **4** (4): 27
2. ↑  Lomen-Hoerth C. Anderson T. Miller B. (2002). "The overlap of amyotrophic lateral sclerosis and frontotemporal dementia". *Neurology* **59** (7): 1077-9

Nexus interni
-------------

* Neurodegeneratio